Diari Oficial de la Generalitat Valenciana


Sumari del DOGV 3560, del 13-08-1999 (1999/6566)

Rotlle d'apel·lació número 759/1998. Cèdula de notificació.
-----------------------------------------------------------

### Dades del document

Número de DOGV
:   3560

Data del DOGV
:   13-08-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/6566


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 759/1998. Cèdula de notificació. [1999/Q6566]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, fa saber:
  
Que en virtut del que s'ha acordat en la resolució del dia d'avui, dictada en el rotlle d'apel·lació número 759/1998, que prové del judici executiu número 8/1993, del Jutjat de Primera Instància de València número 17, s'ha acordat notificar a l'apel·lat incomparegut en aquesta alçada, que es dirà al final, la sentència dictada en l'esmentat rotlle, que té l'encapçalament i la decisió que es diu tot seguit:
  
"Encapçalament
  
La Secció Novena de l'Audiència Provincial de València, sent-ne ponent la magistrada M. Antonia Gaitón Redondo, ha vist aquest rotlle d'apel·lació número 759/1998, que prové de les actuacions de judici executiu, promogudes davant del Jutjat de Primera Instància número 17 de València, amb el número 8/1993, entre les parts; d'una, com a demandat apel·lant, el senyor José Enrique Martínez Requena, representat pel procurador dels tribunals Onofre Marmaneu Laguía, i, com a demandant apel·lat, el Banco Santander, SA, representat per la procuradora dels tribunals M. Consuelo Gomis Segarra, i, com a demandat apel·lat, el senyor Carlos Vicedo Gorriz incomparegut en aquesta alçada i, en virtut del recurs d'apel·lació interposat pel demandat apel·lant.
  
Decisió
  
Amb l'estimació en part del recurs d'apel·lació formulat per la representació processal del senyor José Enrique Martínez Requena contra la sentència de data 8 de maig de 1998, dictada pel Jutjat de Primera Instància número 17 d'aquesta ciutat en les actuacions de judici executiu número 8/1993, revoquem parcialment aquesta resolució i, en lloc seu, declarem la nul·litat parcial del judici executiu indicat pel que fa a la quantitat de 2.372.828 pessetes per la qual no es podrà seguir l'execució despatxada contra els béns de l'apel·lant, el senyor José Enrique Martínez Requena, sense perjudici de seguir aquella per la resta de les responsabilitats que es volen aconseguir, això és 4.387.832 pessetes, i es mantenen els altres pronunciaments de la sentència d'instància en allò que fa referència a l'executat, el senyor Carlos Vicedo Gorriz. No es fa imposició expressa de les costes causades en la primera instància, ni de les reportades en aquesta alçada".
  
I perquè el que s'ha acordat es complisca i valga de notificació a l'apel·lat incomparegut en aquesta alçada, el senyor Carlos Vicedo Gorriz, amb la fixació prèvia d'aquest edicte al tauler d'anuncis d'aquesta Secció Novena i la publicació en el Diari Oficial de la Generalitat Valenciana, lliure i expedisc aquest edicte.
  
València, 12 de juliol de 1999.- El secretari judicial.
  
Audiència Provincial de València